Gw mau tau Karir dari Rachel Maryam Sayidina. Jelasin dalam bahasa jawa

Rachel pancèn duwé kasenengan marang kagunan. Éyang putri saka ibuné dadi pemusik kang bisa mainaké piranti musik harpa, lan éyang putri saka bapaké dadi sindhèn. Bakat aktingé wiwit ketara nalika sekolah ing SMUN 19 Bandung. Nalika SMU, Rachel nggabung karo golongan téater sekolah. Sawisé lulus SMU, Rachel kepéngin sinau akting ing Institut Kesenian Jakarta. Nanging ibuné kang jenengé Marina Triawati wis pegatan karo bapaké kang jenengé Indra Sayyidina. Ibuné Rachel kepéngin Rachel kuliah ing babagan perhotèlan. Ibuné Rachel duwé katurunan Jerman lan Sundha. Rachel nuruti ibuné lan lumebu ing Sekolah Tinggi Pariwisata Bandung, utawa kang diarani NHI. Rachel njupuk jurusan Manajemen Tata Hidang (Food and Beverages Services).

Nanging Rachel banjur metu saka kuliyah iku awit dhèwèké ora seneng ing jurusan iku. Rachel rumangsa yèn kuliyahé iku salah panggonan. Rachel banjur pindhah menyang Jakarta lan dadi modhèl. Jenengé wiwit ditepungi nalika Rachel dadi bintang ing vidéoklip Sephia kang digawé golongan musik Sheila on 7. Saka aktingé dadi `kekasih gelap` ing vidéo klip iki, Rachel Maryam éntuk bebungah dadi Modhèl Klip paling apik MTV 2001. Rachel uga njajal akting main peran. Sinétron kang sepisanan judhulé Lupus Milenia lan Strawberry, sawisé iku Rachel banjur main biyoskup. Ing filem Eliana, Eliana Rachel main akting karo artis kawakan sakelasé Jajang C. Noer. Rachel wiwit suksès ing donyaning filem. Sanajan ora sak misuwur filem Ada Apa dengan Cinta, ananginh filem Eliana, Eliana bisa éntuk bebungah kanggo kategori `Best Young Cinema Award`, bebungah saka kritikus filem internasional lan `Best Promising Young Director` ing fèstival filem ing Singapura. Suksès ing filem kang sepisanan, Rachel Maryam uga main filem manèh kaya ta Arisan (2003), Janji Joni (2005), lan Vina Bilang Cinta (2005).

Sanajan suksès, Rachel uga tau kena kasus pornografi. Kadadéan iki nalika vidéo Rachel kang lagi ganti klambi kasebar. Prastawa iki kadadéan ing taun 2003. Ora mung Rachel, ana uga artis-artis liyané kang uga kena kasus kang kaya ngéné kaya ta Femmy Permatasari lan Sarah Azhari. Ing kasus iki, Rachel lan kanca-kancané dadi kurban saka tersangka kang jenengé Budi Han, pananggung jawab Studio Budi Han ing ngendi gambar porno iku kajupuk.